A4-0012/99

Απόφαση σχετικά με την κοινή θέση (ΕΚ) αριθ. 60/98 που καθόρισε το Συμβούλιο για την έκδοση του κανονισμού του Συμβουλίου για τη θέσπιση ειδικού πλαισίου συνδρομής για παραδοσιακούς προμηθευτές μπανανών ΑΚΕ (10460/98 - C4-0583/98 - 98/0014(SYN))(Διαδικασία συνεργασίας: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου (10460/98 - 98/0014(SYN)) ((ΕΕ C 364 της 25.11.1998, σελ. 14)),

- έχοντας υπόψη τη γνωμοδότησή του σε πρώτη ανάγνωση ((ΕΕ C 210 της 6.7.1998, σελ. 320)) σχετικά με την πρόταση της Επιτροπής προς το Συμβούλιο (COM(98)0005) ((ΕΕ C 108 της 7.4.1998, σελ. 91.)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 189 Γ και 130 Χ της Συνθήκης ΕΚ (C4-0583/98),

- έχοντας υπόψη το άρθρο 67 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπή Ανάπτυξης και Συνεργασίας (A4-0012/99),

1. τροποποιεί ως ακολούθως την κοινή θέση[semigr ]

2. αναθέτει στον Πρόεδρό του να διαβιβάσει την παρούσα απόφαση στο Συμβούλιο και την Επιτροπή.

(Τροπολογία 1)

Πρώτη αιτιολογική σκέψη

>Αρχικό κείμενο>

ότι η τέταρτη σύμβαση ΑΚΕ-ΕΚ προβλέπει ότι, όσον αφορά τις εξαγωγές των μπανανών στις αγορές, της Κοινότητας, κανένα κράτος ΑΚΕ δεν θα βρεθεί, όσον αφορά την πρόσβασή του στις παραδοσιακές αγορές του και τα πλεονεκτήματά του στις αγορές αυτές, σε λιγότερο ευνοϊκή θέση απ'ό,τι στο παρελθόν ή στο παρόν,

>Κείμενο μετά την ψηφοφορία στο ΕΚ>

ότι η Ευρωπαϊκή Ένωση δεσμεύεται από τις υποχρεώσεις που έχει αναλάβει έναντι των χωρών ΑΚΕ με τη Σύμβαση Λομέ, και ειδικότερα με το Πρωτόκολλο αριθ. 5 της σύμβασης αυτής που εγγυάται στις χώρες ΑΚΕ τη διατήρηση των πλεονεκτημάτων τους στην ευρωπαϊκή αγορά, την πρόσβαση στην αγορά αυτή υπό όρους που δεν μπορούν να είναι δυσμενέστεροι από εκείνους που ίσχυαν κατά το παρελθόν, και τη βελτίωση των όρων παραγωγής και εμπορίας των μπανανών ΑΚΕ[semigr ]

(Τροπολογία 2)

Αιτιολογική σκέψη 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το κοινοτικό καθεστώς στον τομέα της μπανάνας και οι εμπορικές προτιμήσεις που προβλέπει το καθεστώς αυτό αποτελούν σημαντικό μοχλό ανάπτυξης για πολλές από τις χώρες ΑΚΕ[semigr ]

(Τροπολογία 3)

Πέμπτη αιτιολογική σκέψη

>Αρχικό κείμενο>

ότι οι τροποποιήσεις αυτές μετέβαλαν ουσιαστικά τις συνθήκες της αγοράς για τους παραδοσιακούς προμηθευτές ΑΚΕ,

>Κείμενο μετά την ψηφοφορία στο ΕΚ>

ότι οι τροποποιήσεις αυτές μετέβαλαν ουσιαστικά τις συνθήκες της αγοράς για τους παραδοσιακούς προμηθευτές ΑΚΕ

και θα μπορούσαν να προκαλέσουν ζημία ιδίως στους περισσότερο μειονεκτούντες προμηθευτές[semigr ]

(Τροπολογία 4)

Αιτιολογική σκέψη 7α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το δίκαιο εμπόριο με τις αναπτυσσόμενες χώρες, έχει σκοπό να συμβάλει στην καταπολέμηση της φτώχειας και την προώθηση αποδεκτών κοινωνικών και περιβαλλοντικών συνθηκών και ότι παρόμοιες πρωτοβουλίες πρέπει να ενθαρρύνονται[semigr ]

(Τροπολογία 5)

Αιτιολογική σκέψη 7β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, οι ευρωπαίοι καταναλωτές είναι όλο και περισσότερο διατεθειμένοι να αγοράζουν προϊόντα «δικαίου εμπορίου» και να καταβάλουν γι' αυτό κάπως υψηλότερες τιμές[semigr ] ότι η Ευρωπαϊκή Ένωση υποστηρίζει το στόχο να πωλούνται σε μεγαλύτερο βαθμό στην ευρωπαϊκή αγορά μπανάνες από παραγωγούς που εφαρμόζουν ιδιαιτέρως υψηλές περιβαλλοντικές και κοινωνικές προδιαγραφές[semigr ] ότι για το λόγο αυτό οι παραγωγοί μπανάνας ΑΚΕ θα πρέπει να ενισχυθούν κατά την προσαρμογή των φυτειών τους στα κριτήρια αυτά καθώς και κατά τη χορήγηση σχετικών πιστοποιητικών[semigr ]

(Τροπολογία 6)

Αιτιολογική σκέψη 7γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι είναι απαραίτητο να ενισχυθούν οι εναλλακτικές οικονομικές δραστηριότητες για εκείνους τους καλλιεργητές που είναι λιγότερο ικανοί να προσαρμοσθούν στις νέες συνθήκες της αγοράς[semigr ] ότι το πρόγραμμα τεχνικής και οικονομικής υποστήριξης θα πρέπει κατά συνέπεια να επεκταθεί ώστε να συμπεριλάβει βοήθεια για τη διαφοροποίηση[semigr ] ότι αυτό θα καταστεί δυνατόν μόνον όταν το κονδύλιο που παρέχεται για το πρόγραμμα αυτό επαρκεί για να καλυφθούν οι πραγματικές ανάγκες των προμηθευτών ΑΚΕ και παρέχεται για ένα επαρκές χρονικό διάστημα ώστε να καλυφθεί η περίοδος κρίσεως[semigr ]

(Τροπολογία 10)

Άρθρο 3, παράγραφος 2, σημείο α, πρώτη παύλα

>Αρχικό κείμενο>

- της αύξησης της παραγωγικότητας, υπό την επιφύλαξη του σεβασμού του περιβάλλοντος,

>Κείμενο μετά την ψηφοφορία στο ΕΚ>

- της αύξησης της παραγωγικότητας, υπό την επιφύλαξη του σεβασμού του περιβάλλοντος

και της τήρησης των ελάχιστων κοινωνικών κανόνων που συνδέονται με τις συνθήκες εργασίας,

(Τροπολογία 11)

Άρθρο 3, παράγραφος 2, σημείο α, τέταρτη παύλα

>Αρχικό κείμενο>

- της ίδρυσης οργανώσεων παραγωγών, οι οποίες έχουν ως στόχο τη βελτίωση της εμπορίας και της ανταγωνιστικότητας των προϊόντων τους και την ανάπτυξη συστημάτων πιστοποίησης μεθόδων παραγωγής που σέβονται το περιβάλλον,

>Κείμενο μετά την ψηφοφορία στο ΕΚ>

- της παροχής βοήθειας στις οργανώσεις παραγωγών και γεωργών για να βελτιώσουν την ανταγωνιστικότητα και να αυξήσουν τις ευκαιρίες στην αγορά μέσω της υποστηρίξεως πρωτοβουλιών για να διευκολυνθούν οι παραγωγοί να εκπληρώσουν τα κοινωνικά και οικολογικά κριτήρια που έχουν θεσπισθεί από ευρωπαϊκούς και διεθνώς αναγνωρισμένους εισαγωγείς «δίκαιου εμπορίου» και οργανικών προϊόντων και οργανώσεις εμπορίας,

(Τροπολογία 12)

Άρθρο 3, παράγραφος 2, σημείο α, πέμπτη παύλα

>Αρχικό κείμενο>

- της ανάπτυξης της στρατηγικής παραγωγής ή/και εμπορίας για την εκπλήρωση των απαιτήσεων της αγοράς της Κοινότητας υπό το φως της κοινής οργάνωσης αγοράς στον τομέα της μπανάνας,

>Κείμενο μετά την ψηφοφορία στο ΕΚ>

- της ανάπτυξης

και εφαρμογής της στρατηγικής παραγωγής ή/και εμπορίας, κατόπιν διαβουλεύσεως με τις οργανώσεις παραγωγών και γεωργών, για την εκπλήρωση των απαιτήσεων της αγοράς της Κοινότητας υπό το φως της κοινής οργάνωσης αγοράς στον τομέα της μπανάνας,

(Τροπολογία 13)

Άρθρο 3, παράγραφος 2, σημείο α, έκτη παύλα

>Αρχικό κείμενο>

- της παροχής βοήθειας στον τομέα της κατάρτισης, της γνώσης της αγοράς, της ανάπτυξης μεθόδων παραγωγής που σέβονται το περιβάλλον, της βελτίωσης των υποδομών διανομής και της βελτίωσης των εμπορικών και χρηματοδοτικών υπηρεσιών για λογαριασμό των παραγωγών μπανάνας,

>Κείμενο μετά την ψηφοφορία στο ΕΚ>

- της παροχής βοήθειας στον τομέα της κατάρτισης, της γνώσης της αγοράς, της ανάπτυξης μεθόδων παραγωγής που σέβονται το περιβάλλον,

της εφαρμογής κοινωνικών προγραμμάτων που συνδέονται με τη βελτίωση των όρων εργασίας και ζωής των εργαζομένων, της βελτίωσης των υποδομών διανομής και της βελτίωσης των εμπορικών και χρηματοδοτικών υπηρεσιών για λογαριασμό των παραγωγών μπανάνας κατόπιν διαβουλεύσεως με τις οργανώσεις παραγωγών και γεωργών,

(Τροπολογία 14)

Άρθρο 3, παράγραφος 2, σημείο α, παύλα 6α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- οι παραγωγοί μπανάνας «δικαίου εμπορίου», μαζί με τους οργανισμούς που χορηγούν πιστοποιητικά «δίκαιου εμπορίου», θα πρέπει να είναι επιλέξιμοι για τα ειδικά μέτρα στήριξης στο πλαίσιο της τεχνικής και χρηματοδοτικής συνδρομής.

(Τροπολογία 16)

Άρθρο 7, παράγραφος 1

>Αρχικό κείμενο>

1. Στο πλαίσιο του συνολικού ποσού που διατίθεται για ένα συγκεκριμένο έτος, η Επιτροπή καθορίζει το μέγιστο ποσό που διατίθεται σε κάθε παραδοσιακό προμηθευτή ΑΚΕ για τη χρηματοδότηση των προγραμμάτων που αναφέρονται στο άρθρο 3 παράγραφος 2, βάσει του παρατηρηθέντος επιπέδου ανταγωνιστικότητας και λαμβάνοντας υπόψη τη σημασία της παραγωγής μπανάνας της σχετικής χώρας. Όταν εκτελούνται μόνον προγράμματα, όπως ορίζονται στο άρθρο 3, παράγραφος 2, στοιχείο β), η Επιτροπή χορηγεί ποσό συγκρίσιμο με το ποσό που παρέχεται σε άλλους παραδοσιακούς προμηθευτές.

>Κείμενο μετά την ψηφοφορία στο ΕΚ>

1. Στο πλαίσιο του συνολικού ποσού που διατίθεται για ένα συγκεκριμένο έτος, η Επιτροπή καθορίζει το μέγιστο ποσό που διατίθεται σε κάθε παραδοσιακό προμηθευτή ΑΚΕ για τη χρηματοδότηση των προγραμμάτων που αναφέρονται στο άρθρο 3 παράγραφος 2, βάσει της παρατηρηθείσας

διαφοράς ανταγωνιστικότητας σε σύγκριση με τις μπανάνες που προέρχονται από τρίτες ανταγωνιστικές χώρες και της κοινωνικοοικονομικής επίπτωσης της παραγωγής μπανανών στην οικεία χώρα, καθώς και των συνθηκών που αφορούν την πολιτική περιφερειακής ολοκλήρωσης και διαφοροποίησης των γεωργικών εξαγωγών. Όταν εκτελούνται μόνον προγράμματα, όπως ορίζονται στο άρθρο 3, παράγραφος 2, στοιχείο β), η Επιτροπή χορηγεί ποσό συγκρίσιμο με το ποσό που παρέχεται σε άλλους παραδοσιακούς προμηθευτές.

(Τροπολογία 17)

Άρθρο 7, παράγραφος 1α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

1α. Από τα διατιθέμενα κονδύλια θα πρέπει να επωφεληθούν κυρίως οι μικροί ανεξάρτητοι παραγωγοί. Οι πολυεθνικές επιχειρήσεις δηλαδή οι επιχειρήσεις που διαθέτουν φυτείες μπανάνας σε περισσότερα κράτη από ένα αποκλείονται από την ενίσχυση με βάση τον παρόντα κανονισμό.

(Τροπολογία 18)

Άρθρο 7α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 7α

>Αρχικό κείμενο>

>Κείμενο μετά την ψηφοφορία στο ΕΚ>

Η Επιτροπή δεσμεύεται να εφαρμόσει ένα διαφανή μηχανισμό τεχνικής και χρηματοδοτικής συνδρομής που θα επιτρέπει στους παραγωγούς ή τις οργανώσεις παραγωγών να ενεργούν ώστε να διοχετεύουν τις ενισχύσεις και μάλιστα να τις εισπράττουν κατά τον αμεσότερο δυνατό τρόπο.

(Τροπολογία 20)

Άρθρο 9

>Αρχικό κείμενο>

Μέχρι τις 31 Δεκεμβρίου 2000, και εν συνεχεία κάθε δύο έτη, η Επιτροπή υποβάλλει έκθεση προς το Ευρωπαϊκό Κοινοβούλιο και το Συμβούλιο, η οποία, εάν είναι σκόπιμο, συνοδεύεται από προτάσεις, για τη λειτουργία του παρόντος κανονισμού.

>Κείμενο μετά την ψηφοφορία στο ΕΚ>

Μέχρι τις 31 Δεκεμβρίου 2000, και εν συνεχεία κάθε δύο έτη, η Επιτροπή υποβάλλει έκθεση για τη λειτουργία του παρόντος κανονισμού προς το Ευρωπαϊκό Κοινοβούλιο και το Συμβούλιο.

Η έκθεση θα δίνει ιδιαίτερη έμφαση στη βελτίωση της ανταγωνιστικότητας του τομέα της μπανάνας στους παραδοσιακούς προμηθευτές μπανάνας ΑΚΕ καθώς και στην εξέλιξη των εισοδημάτων των παραγωγών μπανάνας.